Koidula (laev)
Koidula on Eestis projekteeritud ja ehitatud parvlaev, mis alates 2009. aasta juunist peab ühendust Laaksaare ja Piirissaare sadama vahel. Laeva omanik on Eesti riik, käitusfirma AS Kihnu Veeteed. Projekteeris OÜ MEC Insenerilahendused, ehitas OÜ Reval Shipbuilding. Laeva pikkus on 32 meetrit, laius 7 meetrit, kiirus kuni 10 sõlme. Alus mahutab 50 reisijat ja kuus sõiduautot. Kaptenid (seisuga 2016) on Aare Heinmets ja Uno Raudsik .